stanford-oval/wikipedia huggingface dataset:
หลี่ เหลียนเจี๋ย
ก้าวแรกของการเป็นดารา

หลังจากหลี่เป็นโค้ชทีมชาติกีฬาวูซูมานานหลายปี ตอนเขาอายุได้ 20 ปี ถูกแมวมองดึงให้มาเป็นพระเอกภาพยนตร์ศิลปะการต่อสู้ เรื่อง เสี่ยวลิ้มยี่ (Shaolin Temple ,1982) หนังเรื่องนี้ เป็นงานแจ้งเกิดให้เขาอย่างเต็มตัวในฐานะนักแสดงกังฟู แต่ภาคต่อของหนังชุดนี้คือ Shaolin Temple 2 : Kids from Shaolin (1984) และ Martial Arts of Shaolin (1986) กลับไม่ประสบความสำเร็จเลย จากนั้น หลี่ก็หันมากำกับหนังของตนเองเป็นครั้งแรก ในเรื่อง Born to Defence (1988) แต่ก็ไม่ประสบความสำเร็จอีกเช่นกัน จนมารับบท หวง เฟยหง ในภาพยนตร์ศิลปะการต่อสู้ เรื่อง Once Upon a Time in China (1991) หรือ หวงเฟยหง ภาค 1 เขาจึงโด่งดังเป็นพลุแตกเป็นต้นมา
ภาพยนตร์จีนฮ่องกง

หลี่ ย้ายเข้ามาอยู่ในฮ่องกง เขาได้ร่วมงานกับผู้กำกับชื่อดังของฮ่องกงอย่าง ฉีเคอะ (Tsui Hark) โดยผลงานเรื่องแรกที่ทั้งสองร่วมงานกัน คือ  Once Upon a Time in China (1991) หรือชื่อไทย หวงเฟยหง ภาค 1 หนังประสบความสำเร็จอย่างสูงทั้งในฮ่องกงและต่างประเทศ ส่งผลให้ชื่อของ หลี่ เหลียนเจี๋ย เป็นที่รู้จักในวงกว้างอีกครั้ง หลังจากนั้นทั้งคู่ก็ร่วมงานกันมาเรื่อยๆ อาทิเช่น Swordsman II (1992) หรือ เดชคัมภีร์เทวดา ภาค 2 , The Master (1992) หรือ ฟัดทะลุโลก , หวงเฟยหง ภาค 2 หรือ Once Upon a Time in China II (1992) , หวงเฟยหง ภาค 3 หรือ Once Upon a Time in China III (1993) , Black Mask (1996) หรือ ดำมหากาฬ , หวงเฟยหง ภาค 6 พิชิตตะวันตก หรือ Once Upon a Time in China and America (1997) เป็นเรื่องสุดท้าย หลี่เป็นนักแสดงที่ได้ร่วมงานและมีผลงานร่วมกับผู้กำกับสายแอ็คชั่นที่มีชื่อเสียงระดับนานาชาติหลายคนมาก อาทิเช่น
หยวน หวูปิง (Yuen Woo-Ping) : ในภาพยนตร์เรื่อง หวงเฟยหง ภาค 2 หรือ Once Upon a Time in China II (1992) , The Tai-Chi Master (1993) หรือ มังกรไท้เก็ก คนไม่ยอมคน , Last Hero in China (1993) หรือ เล็บเหล็กหวงเฟยหง , งานรีเมคของ บรู๊ซ ลี ในเรื่อง Fist of Legend (1994) หรือ ไอ้หนุ่มซินตึ้ง หัวใจผงาดฟ้า
เฉิง เสี่ยวตง (Tony Ching) : ในภาพยนตร์เรื่อง Swordsman II (1992) หรือ เดชคัมภีร์เทวดา ภาค 2 , Dr. Wai in “The Scripture with no Words” (1996) หรือ ดร.ไวน์ คนใหญ่สุดขอบโลก
หยวนขุย (Corey Yuen) : ในภาพยนตร์เรื่อง ฟงไสหยก สู้บนหัวคน หรือ Fong Sai-Yuk I (1993) , ปึงซีเง็ก ปิดตาสู้ หรือ Fong Sai-Yuk II (1993) , The New Legend of Shaolin (1994) หรือ ห้าพยัคฆ์เสียวลิ้มยี่ , The Bodyguard from Beijing (1994) หรือ เดอะบอดี้การ์ด ขอบอกว่าเธอเจ็บไม่ได้ , My Father is a Hero (1995) หรือ ต้องใหญ่ให้โลกตลึง , High Risk (1995) หรือ ตายยากเพราะเธอเจ็บไม่ได้
หง จินเป่า (Sammo Hung) : ในภาพยนตร์เรื่อง Kung-Fu Cult Master (1993) หรือ ดาบมังกรหยก ตอน ประมุขพรรคมาร , Once Upon a Time in China and America (1997) หรือ หวงเฟยหง ภาค 6 พิชิตตะวันตก
หลี่ ยังมีบริษัทผลิตภาพยนตร์ของเขาเองในนาม "Eastern Production" ผลงานภาพยนตร์ที่ผลิตในนามบริษัทของเขา อาทิเช่น ฟงไสหยก สู้บนหัวคน หรือ Fong Sai-Yuk I (1993) , ปึงซีเง็ก ปิดตาสู้ หรือ Fong Sai-Yuk II (1993) , The Tai-Chi Master (1993) หรือ มังกรไท้เก็ก คนไม่ยอมคน , Fist of Legend (1994) หรือ ไอ้หนุ่มซินตึ้ง หัวใจผงาดฟ้า เป็นต้น
ภาพยนตร์ศิลปะการต่อสู้

ในช่วงที่หลี่ทำงานแสดงภาพยนตร์ในต่างประเทศทั้งฮอลลีวูดและฝั่งยุโรป ในปี 2002 หลี่กลับมาแสดงภาพยนตร์ศิลปะการต่อสู้แนวกำลังภายใน ที่บ้านเกิดในภาพยนตร์เรื่อง Hero (2002) หนังสัญชาติจีนแผ่นดินใหญ่ทุนสร้าง 30 ล้านดอลลาร์สหรัฐโดยรัฐบาลของจีน กำกับการแสดงโดย จางอี้โหมว นำแสดงโดยดาราชื่อดังหลายคน อย่าง เหลียง เฉาเหว่ย, จาง ม่านอวี้, เฉิน เตาหมิง, จาง จื่ออี๋ และ เจิน จื่อตัน โดยเฉพาะเจิน จื่อตัน ถือว่าเป็นการกลับมาร่วมงานกับหลี่อีกครั้ง หลังจากเคยประมือกันมาแล้วใน หวง เฟยหง ภาค 2 หรือ Once Upon a Time in China II (1992) และภาพยนตร์เรื่อง Hero ทำรายได้ทั่วโลกถึง  177.3 ล้านดอลลาร์สหรัฐ
ในปี 2006 หลี่ก็กลับมาแสดงศิลปะการต่อสู้ประเภทกังฟู เรื่องเยี่ยมในภาพยนตร์เรื่อง Fearless (2006) หรือชื่อไทย จอมคนผงาดโลก เรื่องนี้หลี่เป็นทั้งนักแสดงและผู้อำนวยการสร้าง โดยการกำกับเป็นของ รอนนี่ ยู (Ronny Yu) หนังจีนทุนสร้าง 19 ล้านดอลลาร์สหรัฐ ว่าด้วยเรื่องราวของฮั่ว หยวนเจี๋ย ปรมจารย์กังฟูผู้ต่อสู้กับจิตใจของตน ตั้งแต่เกิดจนถึงนาทีสุดท้ายของชีวิต โดยคำโฆษณาที่ใช้ในการโปรโมตหนังเรื่องนี้บอกว่า เป็นหนังศิลปะการต่อสู้ประเภทกังฟู เรื่องสุดท้ายของเขา ทำให้คนทั่วโลกสนใจหนังเรื่องนี้มากขึ้น โดยสามารถขึ้นอันดับหนึ่งในตารางหนังทำเงินทั่วเอเชีย ยังสามารถทำรายได้อย่างงดงามบนตารางบ็อกซ์ออฟฟิสในสหรัฐอเมริกา และมีนักแสดงชาวไทยมีโอกาสร่วมแสดงกับหลี่ คือ สมรักษ์ คำสิงห์ (นักมวยสากลเหรียญทองโอลิมปิก) ในภาพยนตร์เรื่องนี้ด้วย
ในปี 2007 หลี่ได้ร่วมแสดงในหนังประวัติศาสตร์มหากาพย์สงครามย้อนยุคของจีน เรื่อง The Warlords (2007) หรือชื่อไทย 3 อหังการ์ เจ้าสุริยา หนังรีเมคภาพยนตร์เรื่อง Blood Brothers (1973) ของผู้กำกับระดับปรมาจารย์ จางเชอะ ผลงานการกำกับของ ปีเตอร์ ชาน ร่วมแสดงนำกับ หลิว เต๋อหัว และ ทาเคชิ คาเนชิโร หนังใช้ทุนสร้างสูงถึง 40 ล้านดอลลาร์สหรัฐ สูงที่สุดในหนังที่พูดภาษาจีนในยุคนั้น โดยภาพยนตร์เรื่องนี้ไม่ได้เป็นหนังกำลังภายในอย่างที่เข้าใจกัน และเป็นครั้งแรกในชีวิตการแสดงที่หลี่ต้องรับบทเป็นตัวร้ายในภาพยนตร์ที่พูดภาษาจีน(บทร้ายในตอนท้ายเรื่อง) ภาพยนตร์ได้รับการตอบรับเป็นอย่างดีทั่วเอเชีย เปิดตัวขึ้นอันดับหนึ่งทั้งใน จีนแผ่นดินใหญ่ ฮ่องกง ไต้หวัน มาเลเซีย และสิงคโปร์ โดยตัวหลี่เองได้รับค่าตัวสูงสุดในบรรดาหนังภาษาจีนในยุคนั้น ด้วยค่าตัวถึง 100 ล้านหยวน หรือ 13.47 ล้านดอลลาร์สหรัฐ ภาพยนตร์ยังคว้าตุ๊กตาทองฮ่องกง ครั้งที่ 27  มาได้ถึง 8 รางวัล รวมถึงรางวัลใหญ่อย่างรางวัลภาพยนตร์ยอดเยี่ยม และนักแสดงนำชายยอดเยี่ยม คือ หลี่ เหลี่ยนเจี๋ย นั่นเอง
เกม

บุคลิกของหลี่ได้ถูกนำไปเป็นตัวละครในเกมมาแล้ว โดยเกมนี้มีชื่อว่า  Rise to Honor ผลิตโดย  Sony Computer Entertainment America โดยเรื่องราวในเกมอ้างอิงเนื้อเรื่องในหนังแอ๊คชั่นของหลี่ และหลี่ยังเป็นผู้ให้เสียงกับตัวละครของเขาในเกม และได้หยวน ขุย (Corey Yuen) ผู้กำกับคิวบู๊คู่หูมาทำหน้าที่ออกแบบท่าทางต่อสู้ในเกมอีกด้วย วางจำหน่ายเมื่อเดือนกุมภาพันธ์ 2004 และในแถบยุโรปเดือนเมษายน 2004  จำหน่ายในรูปแบบเพลย์สเตชัน 2 เท่านั้น
หนังสืออ่านเพิ่ม

Ducker, Chris, and Stuart Cutler.  The HKS Guide to Jet Li. London: Hong Kong Superstars, 2000.
Marx, Christy.  Jet Li. Martial Arts Masters. Rosen Publishing Group, 2002. ISBN 0823935191.
Parish, James Robert. Jet Li: A Biography. New York: Thunder's Mouth Press, 2002. ISBN 1560253762.
Farquhar, M.(2010) ‘Jet Li: "Wushu Master" in Sport and Film’ in Jeffreys, Elaine. & Edwards, Louise (eds.), Celebrity in China, Hong Kong University Press, Hong Kong pp. 103–124. ISBN 9622090885
แหล่งข้อมูลอื่น

เว็บไซต์อย่างเป็นทางการของหลี่ เหลียนเจี๋ย เก็บถาวร 2011-02-24 ที่ เวย์แบ็กแมชชีน
เว็บไซต์มูลนิธิ The One Foundation เก็บถาวร 2013-04-21 ที่ เวย์แบ็กแมชชีน
| ด ค กภาพยนตร์และสารคดีโดย หลี่ เหลียนเจี๋ย |
| --- | --- | --- |
| ยุค 1980 |  เสี่ยวลิ้มยี่ (1982)  เสี่ยวลิ้มยี่ 2 (1984)  หวด ปั๊ก คั๊ก (1986)  มังกรน่ำปั๊ก (1986)  มังกรกระแทกเมือง (1988)  ฟัดทะลุโลก (1989)  |  |
| ยุค 1990 |  หวงเฟยหง : หมัดบินทะลุเหล็ก (1991)  เดชคัมภีร์เทวดา 2 (1992)  หวงเฟยหง : ถล่มวังบัวขาว (1992)  มังกรไท้เก๊ก คนไม่ยอมคน (1993)  ฟงไสหยก : สู้บนหัวคน (1993)  ปึงซีเง็ก : ปิดตาสู้ (1993)  ดาบมังกรหยก ตอน ประมุขพรรคมาร (1993)  เล็บเหล็กหวงเฟยหง  (1993)  หวงเฟยหง ภาค 3 ตอน ถล่มสิงโตคำราม  บอดี้การ์ด ขอบอกว่าเธอเจ็บไม่ได้ (1994)  ไอ้หนุ่มซินตึ้ง หัวใจผงาดฟ้า (1994)  5 พยัคฆ์ เสี้ยวลิ้มยี่  (1994)  ตายยาก เพราะเธอเจ็บไม่ได้ (1995)  ต้องใหญ่ให้โลกตะลึง (ครั้งนี้...หัวใจใครก็เจ็บไม่ได้) (1995)  แบล็คแมสค์ ดำมหากาฬ (1996)  ดร.ไว คนใหญ่สุดขอบฟ้า (1996)  หวงเฟยหง พิชิตตะวันตก (1997)  ลงขันฆ่า ปราณีอยู่ที่ศูนย์ (1998)  ริกส์ คนมหากาฬ 4 (1998)  |  |
| ยุค 2000 |  ศึกแก็งค์มังกรผ่าโลก (2000)  จูบอหังการ ล่าข้ามโลก (2001)  เดี่ยวมหาประลัย (2001)  ฮีโร่ (2002)  คู่อริ ถล่มยกเมือง (2003)  คนหมาเดือด (2005)  จอมคนผงาดโลก (2006)  3 อหังการ์ เจ้าสุริยา (2007)  โหด ปะทะ เดือด (2007)  หนึ่งฟัดหนึ่ง ใหญ่ต่อใหญ่ (2008)  เดอะ มัมมี่ 3 คืนชีพจักรพรรดิมังกร (2008)  มังกรสร้างชาติ (2009)  Ocean Heaven (2010)  โคตรคนทีมมหากาฬ (2010)  ตำนานเดชนางพญางูขาว (2011)  พยัคฆ์ตะลุยพยัคฆ์ (2011)  โคตรคน ทีมเอกซ์เพนเดเบิ้ล (2012)  ปิดหน่วยล่า คนหมาเดือด (2013)  The Expendables 3 (2014)  |  |
| สารคดี |  This is Kung Fu (1987)  Sao lin haj teng ta si (1988)  Dragons of the Orient (1988)  Ta pa kua (Lucky Way, 1992)  Sao lin csen kung fu (1994)  Jet Li Is 'The One' (2002)  |  |
| บทความที่เกี่ยวข้อง |  Jet Li: Rise to Honor (วิดีโอเกม)  ลี่จื้อ  หวง เฟยหง  |  |
อีออส

| อีออส |
| --- | --- |
เทพีแห่งรุ่งอรุณ
อีออส โดย Evelyn De Morgan (1895)
ที่ประทับ: ท้องฟ้า
สัญลักษณ์: หญ้าฝรั่น, เกวียน, เสื้อคลุมไม่มีปก, ดอกกุหลาบ, เทริด, ตั๊กแตน, จักจั่น, คริคเกต
ข้อมูลส่วนบุคคล
คู่ครอง: แอสเทรีย
บุตร - ธิดา: อนีมอย และ แอสเทรีย
บิดา-มารดา: ไฮพีเรียน และ ธีอา
พี่น้อง: เฮลิออท และ เซลินี
เทพที่เทียบเท่าในความเชื่ออื่น
เทียบเท่าในโรมัน: ออโรร่า
เทพธิดาอีออส เป็นชื่อในตำนานเทพปกรณัมโรมัน ผู้เป็นซึ่งเทพีแห่งรุ่งอรุณอันเก่าแก่ของตำนานปกรณัมกรีก หรือเรียกว่า “ออโรร่า” คำว่าออโรร่าในภาษาละตินมีความหมายว่า รุ่งอรุณ ซึ่งเทพธิดาอีออส หรือ เทพีออโรร่าจะมาปรากฏตัวใหม่ทุก ๆวันในยามเช้า มักเป็นช่วงเวลารุ่งสาง โบยบินข้ามท้องฟ้าเพื่อเป็นการประกาศการมาของยามเช้า เธอเป็นเทพีที่ใกล้ชิดกับเทพอพอลโลมากที่สุด หน้าที่ที่เธอทำเป็นประจำนั่นคือ เปิดประตูให้ราชรถทองคำของอพอลโลในยามเช้าและไขแสงเงินแสงทองเพื่อเป็นสัญญาณเบิกทาง ตามตำนานว่ากันว่าแสงสีชมพูที่เกิดขึ้นบนท้องฟ้าเมื่อฟ้าเริ่มสางนั้นคือนิ้วของอีออส และแสงสีทองในยามเช้าคือเส้นผมของอีออสนั่นเอง
ครอบครัวของเทพีอีออส เทพีอีออสนั้นเป็นลูกของเทพีไธอาและเทพไฮพีเรียน ซึ่งเป็นเทพไททันรุ่นดึกดำบรรพ์ เทพีอีออสมีพี่น้องอยู่สองคน คนแรกชื่อเฮลิออส เป็นเทพแห่งสุริยันหรือดวงอาทิตย์และคนที่สองชื่อเซเลเน่เป็นเทพธิดาจันทรา ทั้งสามพี่น้องจะมีเทียมรถม้าเป็นยานพาหนะในการเดินทาไปยังที่ต่าง ๆ  และเทพีอีออสก็ยังมีพระสวามีอยู่หลายองค์เช่นกันไม่ว่าจะเป็นไทโธนอสเจ้าชายแห่งกรุงทอย โอรสของท้าวเลือมมิดอนแห่งกรุงทอย และเซฟฟลัสโอรสของเจ้าผู้ครองแคว้นเธสสะลี  ลูกของเทพีอีออส 4 องค์ จะไปประจำอยู่ ณ ทิศสี่ทิศ ได้แก่ ทิศเหนือ ทิศใต้ ทิศตะวันออกและทิศตะวันตก
ออร์โทคิวโพลาโรทันดาห้าเหลี่ยมอีลองเกต

ออร์โทคิวโพลาโรทันดาห้าเหลี่ยมอีลองเกต
ออร์โทคิวโพลาโรทันดาห้าเหลี่ยมอีลองเกต (อังกฤษ: elongated pentagonal orthocupolarotunda) เป็นทรงหลายหน้า (polyhedron) ที่เกิดจากการนำออร์โทคิวโพลาโรทันดาห้าเหลี่ยม (pentagonal orthocupolarotunda: J32) มาแทรกปริซึมสิบเหลี่ยม (decagonal prism) ลงไประหว่างกลาง ทำให้มีหน้ารูปสามเหลี่ยมด้านเท่า 15 หน้า หน้ารูปสี่เหลี่ยมจัตุรัส 15 หน้า และหน้ารูปห้าเหลี่ยมปรกติ 7 หน้า รวม 37 หน้า รูปทรงนี้มี 35 จุดยอด 70 ขอบ และเป็นทรงตันจอห์นสันหมายเลข 40 (Johnson solid: J40)
ดูเพิ่ม

ลำดับทรงตันจอห์นสัน
ไจโรไบคิวโพลาห้าเหลี่ยมอีลองเกต (elongated pentagonal gyrobicupola: J39)
ไจโรคิวโพลาโรทันดาห้าเหลี่ยมอีลองเกต (elongated pentagonal gyrocupolarotunda: J41)
แหล่งข้อมูลอื่น

เอริก ดับเบิลยู. ไวส์สไตน์, "Elongated pentagonal orthocupolarotunda" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
อีหรุด

| อีหรุด |
| --- | --- |

ต้นและดอกอีหรุด

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Sapindales
วงศ์:: Rutaceae
สกุล:: Ruta
สปีชีส์:: R.  graveolens
ชื่อทวินาม
Ruta graveolens L.


อีหรุด (ชื่อวิทยาศาสตร์: Ruta graveolens) เป็นพืชชนิดหนึ่งในสกุลอีหรุด (Ruta) ซึ่งมีการปลูกเป็นไม้ประดับและสมุนไพร มีถิ่นกำเนิดในคาบสมุทรบอลข่าน
ปัจจุบันมีการปลูกอีหรุดในสวนทั่วโลกเนื่องจากมีใบสีเขียวอมฟ้าสวยงามและมีความทนทานต่อสภาพดินที่ร้อนและแห้งแล้ง นอกจากนี้ยังมีการปลูกเพื่อใช้เป็นสมุนไพร เป็นเครื่องปรุงอาหาร และเป็นพืชไล่แมลง อย่างไรก็ตาม สารสกัดจากอีหรุดเป็นสิ่งก่อการกลายและเป็นพิษต่อตับ หากได้รับในปริมาณมากอาจทำให้มีอาการปวดท้องอย่างรุนแรง อาเจียน ภาวะแทรกซ้อนตามระบบต่าง ๆ และเสียชีวิต
อวี๋ อันอัน

| อวี๋ อันอัน |
| --- | --- |
อวี๋ใน 2018
สารนิเทศภูมิหลัง
ชื่อเกิด: อวี๋ เต๋ออิง (Yu De Ying)
เกิด:  (1959-10-22) 22 ตุลาคม ค.ศ. 1959 (64 ปี) ฮ่องกงของบริเตน
คู่สมรส: โจว เหวินฟะ (1983-1983) หลี่ วั่นฉี (1987-2003)
คู่ครอง: เอ่อ ตงเชิง (1975-1982)
อาชีพ: นักแสดง
ปีที่แสดง: 1978-ปัจจุบัน
หวี อันอัน (จีน:余安安,พินอิน: อวี๋ อันอัน) มีชื่อภาษาอังกฤษว่า แคนดิซ อวี๋ (Candice Yu) เป็นนักแสดงหญิงชาวฮ่องกง ที่อดีตเคยมีชื่อเสียงโด่งดังทั่วเอเชียในปลายยุค 70s-ต้นยุค 80s เธอเริ่มเป็นที่รู้จักจากการเข้าสู่วงการบันเทิงโดยการแสดงในภาพยนตร์ของชอว์บราเดอส์ และกลายมาเป็นนักแสดงหญิงเบอร์หนึ่งของทางช่องเอทีวี(อาร์ทีวี) ในช่วงปีค.ศ. 1979-1980 จากผลงานละครเรื่อง กระบี่ไร้เทียมทาน (Reincarnated 1979) และ ยอดยุทธจักรมังกรฟ้า (Dragon Strikes 1979)
เธอเริ่มแสดงภาพยนตร์ตั้งแต่อายุ 16 ปี หลังจบมัธยมต้นและเข้าสังกัดชอว์บราเดอส์ตั้งแต่อายุ 17 ปี มีผลงานแสดงภาพยนตร์กำลังภายในหลายเรื่องในช่วงปี ค.ศ. 1977 ถึง 1979 ได้แก่ ศึกล้างเจ้ายุทธจักร (Death Duel), ศึกยุทธจักรหงส์บิน (The Sentimental Swordsman), ชอลิ้วเฮียงถล่มวังค้างคาว (Legend Of The Bat), ศึกยุทธจักรบัลลังก์เลือด (Murder Plot) และ ลูกมังกรหยก (Heaven Sword And Dragon Sabre)  ต่อมาจึงได้แสดงละครโทรทัศน์ของสถานีโทรทัศน์แห่งเอเชีย เช่นเรื่อง กระบี่ไร้เทียมทาน (Reincarnated) และ จอมใจจอมยุทธ์ (Book and Sword)
ประวัติ

กำลังดำเนินการ
ผลงาน > ละครโทรทัศน์

จอมใจจอมยุทธ หรือ ตำนานอักษรกระบี่ (The Legend Of The Book and the Sword 1976 TVB) มี 60 episodes  กำกับการแสดงโดย หวังเทียนหลิน นำแสดงโดย  เจิ้งเส้าชิว รับถึง 3 บทคือ ฟู่คังอัน  (ฮกคังอัน), เฉินเจียลั่ว (ตั้งแกลก) ประมุขพรรคดอกไม้แดง, ฮ่องเต้เฉียนหลง (เคี่ยงล้งฮ่องเต้), วังหมิงฉวน รับบท ขนนกเขียวเสื้อเหลือง ฮั่วชิงถง, หวีอันอัน รับบท เซียงเซียงกงจู้, จูเจียง รับบท มืออสนีบาต เหวินไท่ไหล, หลี่ซือฉี รับบท ดาบนกเป็ดน้ำ ลั่วปิง,  อู่เว่ยกว๋อ Ng Wai Kwok  รับบท ฉีเทียนหง
จอมเพชฌฆาตดาบทองคำ (The Gold Dagger Romance 1978 CTV) (เจียซื่อ) มี 9 episodes กำกับการแสดงโดย ฉีเคอะ กำกับคิวบู๊โดย เฉิงเสี่ยวตง (Cheng Xiao Dong) ดัดแปลงจากเรื่อง เหยี่ยวเดือนเก้า ของโกวเล้ง นำแสดงโดย โหยวเทียนหลง Yu Tien Lung รับบท เอี๊ยบไค, หวีอันอัน รับบท เซียวกัวเซียวเซียง, เจิ้งอวี้หลิง รับบท เต็งฮุนลิ้ม (ติงหลิงหลิน), เว่ยชิวหัว Wei Qiu Hua รับบทสุ่ยเง็กจิง (ชุยอวี้เจิน), ไป่เปียว Jason Pai, หยางเจ๋อหลิน Yang Ze Lin, หลอเล่อหลิน Law Lok Lam
กระบี่ไร้เทียมทาน (Reincarnated 1979) ออกฉายที่ฮ่องกงเมื่อวันที่ 9 กรกฎาคม - 28 กันยายน 1979 นำแสดงโดย ฉีเส้าเฉียน Norman Tsui รับบท ฮุ้นปวยเอี้ยง และ กู้กวนจง Gu Guanzhong ที่มาแทนฉีเส้าเฉียนในช่วงหลังในบท ฮุ้นปวยเอี้ยง,อู่เว่ยกว๋อ Lawrence Ng Wai Kwok รับบท โป่วเง็กจือ (ฟู่อวี้ซู) ทายาทสำนักวังสราญรมย์, หวีอันอัน รับบท โป่วเฮียงกุง, หม่าหมิ่นเอ๋อ Ma Min Er รับบท ลุ้นอ้วงยี้ (หลุนหวั่นเอ๋อ), หยางเจ๋อหลิน  Yang Ze Lin รับบท ต๊กโกวบ้อเต็ก (ตู๋กูอู๋ตี๋) เจ้าสำนักบ้อเต็ก, เหมียวเข่อซิ่ว Nora Miao Ke Xiu รับบท ต๊กโกวหงส์
ยอดยุทธจักรมังกรฟ้า (Dragon Strikes 1979) มี 60 episodes กำกับการแสดงโดยเซียวเซิง Siu Sheng ออกฉายที่ฮ่องกงตั้งแต่วันที่ 1 ต.ค. - 22 ธ.ค. 1979 นำแสดงโดย ไป่เปียว Jason Pai รับบท ฉือเท้งฮง (สวีถิงฟง), ว่านจื่อเหลียง Alex Man รับบท เซียนเต็กตี๋  (เจิ้งเต๋อตี้), กู้กวนจง Gu Guanzhong รับบท ฮุ้นปวยเอี้ยง, หวีอันอัน รับบท โป่วเฮียงกุง, เหลียงเสี่ยวหลง หรือ บรู๊ซเหลียง Bruce Liang รับบท เจ้าหนูฟางเจิน,                                                      เหวินเสวียเอ๋อ รับบท จูเจ็งเจี่ย (จูจิงเจ้า),
พยัคฆ์ร้ายกวางเจา 1981 นำแสดงโดย พานจื้อเหวิน เว่ยชิวหัว เยี่ยะหัว หวีอันอัน เลสลี่จาง จางเต๋อหลัน
ศึกชิงเจ้ายุทธจักร (The Water Legend 1980 RTV) มี 60 episodes กำกับการแสดงโดย เซียวเซิง Siu Sheng นำแสดงโดยเจิงเจียง Kenneth Tsang Kong รับบท เกาเทียนหยวน, หมีเซียะ รับบท เลี่ยเหยียนเหยียน, เหลียงเสี่ยวหลง หรือ บรู๊ซเหลียง Leung Siu Lung รับบท ซือกงเอ้าซื่อ, หวีอันอัน รับบท จั๋วเตี๋ยเอ๋อ และ ฉีเส้าเฉียง Norman Tsui Siu Keung รับบท เริ่นหว่อเหวย
ศึกสองนางพญา (Princess Cheung Ping 1981 RTV) มี 50 episodes กำกับการแสดงโดย เซียวเซิง Siu Sheng นำแสดงโดยเดวิดเจียง รับบท เหยียนยั่วเฟย, หลิวสงเหยิน Damian Lau รับบท โจวซื่อเสียน, หมีเซียะ รับบท องค์หญิงฉางผิง, หวีอันอัน รับ 2 บทคือ องค์หญิงเจาเหยิน และเฉินหยวนหยวน และม่อเส้าชง Mok Siu Chung รับบท จั่วอวิ๋นหลิง
แหล่งข้อมูลอื่น

Yu/ อวี๋ อันอัน ที่อินเทอร์เน็ตมูวีเดตาเบส
ชีวประวัติ Candice Yu On-On ที่ ฮ่องกงมูวีดาตาเบส
ชีวประวัติ Candice Yu ที่ Hong Kong CineMagic
ออร์โทไบคิวโพลาสามเหลี่ยม

ออร์โทไบคิวโพลาสามเหลี่ยม
ออร์โทไบคิวโพลาสามเหลี่ยม (อังกฤษ: triangular orthobicupola) เป็นทรงหลายหน้า (polyhedron) ที่เกิดจากการนำคิวโพลาสามเหลี่ยม (triangular cupola: J3) สองอันมาต่อเข้าด้วยกันบนหน้ารูปหกเหลี่ยมปรกติ โดยให้หน้าด้านข้างชนิดเดียวกันอยู่ติดกัน ทำให้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 6 หน้า รวม 14 หน้า รูปทรงนี้มี 12 จุดยอด 24 ขอบ และเป็นทรงตันจอห์นสันหมายเลข 27 (Johnson solid: J27)
รูปทรงนี้สามารถเรียกได้ในอีกชื่อหนึ่งคือ ไจเรตคิวบอกทาฮีดรอน (gyrate cuboctahedron)
ดูเพิ่ม

ลำดับทรงตันจอห์นสัน
ไจโรไบแฟสติเจียม (gyrobifastigium: J26)
ออร์โทไบคิวโพลาสี่เหลี่ยมจัตุรัส (square orthobicupola: J28)
แหล่งข้อมูลอื่น

เอริก ดับเบิลยู. ไวส์สไตน์, "Triangular orthobicupola" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ออร์โทไบคิวโพลาสามเหลี่ยมอีลองเกต

ออร์โทไบคิวโพลาสามเหลี่ยมอีลองเกต
ออร์โทไบคิวโพลาสามเหลี่ยมอีลองเกต (อังกฤษ: elongated triangular orthobicupola) เป็นทรงหลายหน้า (polyhedron) ที่เกิดจากการนำออร์โทไบคิวโพลาสามเหลี่ยม (triangular orthobicupola: J27) มาแทรกปริซึมหกเหลี่ยม (hexagonal prism) ลงไประหว่างกลาง ทำให้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 12 หน้า รวม 20 หน้า รูปทรงนี้มี 18 จุดยอด 36 ขอบ และเป็นทรงตันจอห์นสันหมายเลข 35 (Johnson solid: J35)
ดูเพิ่ม

ลำดับทรงตันจอห์นสัน
ออร์โทไบโรทันดาห้าเหลี่ยม (pentagonal orthobirotunda: J34)
ไจโรไบคิวโพลาสามเหลี่ยมอีลองเกต (elongated triangular gyrobicupola: J36)
แหล่งข้อมูลอื่น

เอริก ดับเบิลยู. ไวส์สไตน์, "Elongated triangular orthobicupola" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ออร์โทคิวโพลาโรทันดาห้าเหลี่ยม

ออร์โทคิวโพลาโรทันดาห้าเหลี่ยม
ออร์โทคิวโพลาโรทันดาห้าเหลี่ยม (อังกฤษ: pentagonal orthocupolarotunda) เป็นทรงหลายหน้า (polyhedron) ที่เกิดจากการนำคิวโพลาห้าเหลี่ยม (pentagonal cupola: J5) มาประกอบเข้ากับโรทันดาห้าเหลี่ยม (pentalgonal rotunda: J6) บนฐานรูปสิบเหลี่ยมปรกติ โดยให้หน้ารูปสามเหลี่ยมอยู่ติดกัน ทำให้มีหน้ารูปสามเหลี่ยมด้านเท่า 15 หน้า หน้ารูปสี่เหลี่ยมจัตุรัส 5 หน้า และหน้ารูปห้าเหลี่ยมปรกติ 7 หน้า รวม 27 หน้า รูปทรงนี้มี 25 จุดยอด 50 ขอบ และเป็นทรงตันจอห์นสันหมายเลข 32 (Johnson solid: J32)
ดูเพิ่ม

ลำดับทรงตันจอห์นสัน
ไจโรไบคิวโพลาห้าเหลี่ยม (pentagonal gyrobicupola: J31)
ไจโรคิวโพลาโรทันดาห้าเหลี่ยม (pentagonal gyrocupolarotunda: J33)
แหล่งข้อมูลอื่น

เอริก ดับเบิลยู. ไวส์สไตน์, "Pentagonal orthocupolarotunda" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
อันโตเนลโล ดา เมสสินา

อันโตเนลโล ดา เมสสินา (ภาษาอังกฤษ: Antonello da Messina หรือ Antonello di Giovanni di Antonio) (ราว ค.ศ. 1430 - กุมภาพันธ์ ค.ศ. 1479) เป็นจิตรกรสมัยเรอเนซองส์ชาวซิซิลีที่ได้รับอิทธิพลจากตระกูลการเขียนภาพแบบเนเธอร์แลนด์สมัยต้นในคริสต์ศตวรรษที่ 15  ผู้มีความเชี่ยวชาญทางการเขียนภาพสีน้ำมันและภาพเหมือน งานเขียนแม้จะมาจากทางไต้ของอิตาลีแต่ก็มีอิทธิพลต่อการเขียนทางภาคเหนือของอิตาลีโดยเฉพาะเวนิส
ประวัติ

อันโตเนลโลเกิดเมื่อราวปี ค.ศ. 1430 ที่เมืองเมสสินาในประเทศอิตาลี มีบิดาชื่ออันโตนิโอ มาโซนัสและมารดาการิตา (มาเกอริตา) และคงจะได้รับการฝึกฝนที่พาร์เลอร์โม
ประมาณปี ค.ศ. 1450 จากจดหมายของนักมานุษยวิทยาเรอเนซองส์จากเนเปิลส์ที่เขียนในปี ค.ศ. 1524 เปียโตร ซุมมอนเต (Pietro Summonte) อันโตเนลโลเป็นลูกศิษย์ของจิตรกร the painter นิโคโล อันโตนิโอ โคลันโตนิโอ (Niccolò Antonio Colantonio) ที่เนเปิลส์ซึ่งเป็นศูนย์กลางที่มีบทบาทสำคัญในศิลปะเรอเนซองส์ เขาเป็นคนหล่อ ผู้ฉลาดหลักแหลม
ดูเพิ่ม

ภาพเหมือน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อันโตเนลโล ดา เมสสินา
ชีวประวัติของอันโตเนลโล ดา เมสสินาที่ พิพิธภัณฑ์ศิลปะเว็บ
ภาพเขียนของอันโตเนลโล ดา เมสสินาที่ พิพิธภัณฑ์ศิลปะเว็บ* อันโตเนลโล ดา เมสสินา
สมุดภาพ

“Madonna del Rosario”
(คริสต์ศตวรรษที่ 15)
“พระแม่มารีและพระบุตรกับนักบุญ”
(ค.ศ. 1475-ค.ศ. 1476)
“พระเยซู” (ค.ศ. 1474)
หอศิลป์สปิโนลา, เจนัว
“นักบุญเฮียโรนิมัส”
(ราว ค.ศ. 1474)
หอศิลป์แห่งชาติ ลอนดอน
“นักบุญเกรกอรี”
(ค.ศ. 1472-1473)
พิพิธภัณฑ์, พาเลอร์โม
“พระเยซูบนกางเขน”
(ค.ศ. 1475)
อันทเวิร์พ
“พระเยซูบนกางเขน”
(รายละเอียด)
(ค.ศ. 1475)
อันทเวิร์พ
“ภาพเหมือนผู้ชาย” 
(ค.ศ. 1474)
เบอร์ลิน
“ภาพเหมือนผู้ชาย” 
(ค.ศ. 1474-1475)
หอศิลป์บอร์เกเซ, โรม
“ภาพเหมือนผู้ชาย” 
(ค.ศ. 1473)
หอศิลป์แห่งชาติ ลอนดอน
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ

การแข่งขัน ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ เริ่มต้นเมื่อวันที่ 27 มิถุนายน และจะสิ้นสุดในวันที่ 29 สิงหาคม ค.ศ. 2019.
ทั้งหมด 178 ทีมที่เข้าร่วมในระบบการคัดเลือกของ ยูฟ่ายูโรปาลีก ฤดูกาล 2019–20, ประกอบไปด้วยรอบคัดเลือกและรอบเพลย์ออฟ, กับ 35 ทีมในเส้นทางแชมเปียนส์และ 143 ทีมในเส้นทางหลัก. 21 ผู้ชนะในรอบเพลย์ออฟ (8 จากเส้นทางแชมเปียนส์, 13 จากเส้นทางหลัก) ผ่านเข้าสู่ รอบแบ่งกลุ่ม, ที่เข้าร่วมกับ 6 ผู้แพ้ของ แชมเปียนส์ลีก รอบเพลย์ออฟ (4 จาก เส้นทางแชมเปียนส์, 2 จาก เส้นทางลีก), และ 4 ผู้แพ้เส้นทางลีกของ แชมเปียนส์ลีก รอบคัดเลือกรอบสาม.
ทีม > เส้นทางแชมเปียนส์

บทความหลัก: ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ (เส้นทางแชมเปียนส์)
เส้นทางแชมเปียนส์ประกอบไปด้วยทีมแชมป์ลีกทั้งหมดที่ตกรอบมาจาก เส้นทางแชมเปียนส์ รอบคัดเลือกของ แชมเปียนส์ลีก, และประกอบไปด้วยรอบต่างๆ ดังนี้:
รอบคัดเลือกรอบสอง (18 ทีม): 18 ทีมที่เข้าสู่ในรอบนี้ (3 ทีมผู้แพ้ของ แชมเปียนส์ลีก รอบเบื้องต้น และ 15 ทีมผู้แพ้ของ แชมเปียนส์ลีก รอบคัดเลือกรอบแรก).
รอบคัดเลือกรอบสาม (20 ทีม): 11 ทีมที่เข้าสู่ในรอบนี้ (1 ผู้แพ้ของแชมเปียนส์ลีก รอบคัดเลิอกรอบแรกที่ได้รับสิทธิ์บายและ 10 ผู้แพ้ของ แชมเปียนส์ลีก รอบคัดเลิอกรอบสอง), และ 9 ทีมผู้ชนะของรอบคัดเลือกรอบสอง.
รอบเพลย์ออฟ (16 ทีม): 6 ทีมที่เข้าสู่ในรอบนี้ (ผู้แพ้ของ แชมเปียนส์ลีก รอบคัดเลือกรอบสาม), และ 10 ทีมผู้ชนะของรอบคัดเลือกรอบสาม.
ด้านล่างนี้คือทีมที่เข้าร่วมการแข่งขัน (กับค่าสัมประสิทธิ์สโมสรยูฟ่า ปี ค.ศ. 2019 ของพวกเขา), ถูกจัดกลุ่มโดยรอบเริ่มต้นของพวกเขา.
Q3 ผู้แพ้ของแชมเปียนส์ลีก รอบคัดเลือกรอบสาม (เส้นทางแชมเปียนส์).
Q2 ผู้แพ้ของแชมเปียนส์ลีก รอบคัดเลือกรอบสอง (เส้นทางแชมเปียนส์).
Q1 Bye ผู้แพ้ของแชมเปียนส์ลีก รอบคัดเลือกรอบแรกซึ่งได้รับสิทธิ์บายสู่ยูโรปาลีก รอบคัดเลือกรอบสาม.
Q1 ผู้แพ้ของแชมเปียนส์ลีก รอบคัดเลือกรอบแรก.
PR F ผู้แพ้ของแชมเปียนส์ลีก รอบเบื้องต้น รอบชิงชนะเลิศ.
PR SF ผู้แพ้ของแชมเปียนส์ลีก รอบเบื้องต้น รอบรองชนะเลิศ.
ทีม > เส้นทางหลัก

บทความหลัก: ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ (เส้นทางหลัก)
เส้นทางหลักประกอบไปด้วยผู้ชนะฟุตบอลถ้วยทั้งหมดและทีมที่ไม่ได้เป็นแชมป์ลีกที่ไม่ได้ผ่านเข้ารอบโดยตรงสำหรับรอบแบ่งกลุ่ม, และประกอบไปด้วยรอบต่างๆ:
รอบเบื้องต้น (14 ทีม): 14 ทีมที่เข้าสู่ในรอบนี้.
รอบคัดเลือกรอบแรก (94 ทีม): 87 ทีมที่เข้าสู่ในรอบนี้, และ 7 ผู้ชนะของรอบเบื้องต้น.
รอบคัดเลือกรอบสอง (74 ทีม): 27 ทีมที่เข้าสู่ในรอบนี้, และ 47 ผู้ชนะของรอบคัดเลือกรอบแรก.
รอบคัดเลือกรอบสาม (52 ทีม): 15 ทีมที่เข้าสู่ในรอบนี้ (ประกอบไปด้วย 2 เส้นทางลีก ผู้แพ้ของ แชมเปียนส์ลีก รอบคัดเลือกรอบสอง), และ 37 ผู้ชนะของรอบคัดเลือกรอบสอง.
ด้านล่างนี้คือทีมที่เข้าร่วมการแข่งขัน (กับค่าสัมประสิทธิ์สโมสรยูฟ่า ปี ค.ศ. 2019 ของพวกเขา), ถูกจัดกลุ่มโดยรอบเริ่มต้นของพวกเขา.
CL ผู้แพ้ของแชมเปียนส์ลีก รอบคัดเลือกรอบสอง (เส้นทางลีก).